Kun meidän kaivosta vesi loppui
Date: 2024-10-14T00:00:00+00:00

The Project Gutenberg eBook of Kun meidän kaivosta vesi loppui

This ebook is for the use of anyone anywhere in the United States and most other parts of the world at no cost and with almost no restrictions whatsoever. You may copy it, give it away or re-use it under the terms of the Project Gutenberg License included with this ebook or online at www.gutenberg.org. If you are not located in the United States, you will have to check the laws of the country where you are located before using this eBook.

Title: Kun meidän kaivosta vesi loppui

Seuranäytelmä

Author: Maila Talvio

Release date: October 14, 2024 [eBook #74577]

Language: Finnish

Original publication: Porvoo: WSOY

Credits: Tapio Riikonen

*** START OF THE PROJECT GUTENBERG EBOOK KUN MEIDÄN KAIVOSTA VESI LOPPUI ***

KUN MEIDÄN KAIVOSTA VESI LOPPUU

Seuranäytelmä

Kirj.

MAILA TALVIO

Porvoossa, Werner Söderström Osakeyhtiö, 1913

HENKILÖT:

ANTTONI YLITALO, seppä.
EULAALIA, hänen sisarensa.
HANNA, Alitalon omistaja.
KUSTAA METSÄNHEIMO, rakennusmestari.
SÖÖTERLUNTI, kaivonkatsoja.
ELLI | tyttöjä.
ALLI |
SALLI, Hannan kasvattitytär.
IHANELMA, kesävieras.
ANTTI | poikia.
KALLE |
Tyttöjä ja poikia.

ANTTONI: roteva, katkera, itseensä sulkeutunut mies. Päivettynyt. Puku alussa se mitä työmiehet käyttävät maalla, myöhemmin musta siisti pyhäpuku, alaskäännetty tärkkikaulus ja musta kaulahuivi.

EULAALIA: katkeroituneen, vanhenevan naisen kasvot. Puku alussa siisti, vanhankansan kotikutoinen hame väljine röijyineen esiliinoineen ja pumpulihuiveineen, lopussa niinikään vanhankansan kaksikymmentä vuotta sitten tehty musta pyhäpuku.

HANNA: hento, kalpea, kaunis, vielä nuoren näköinen nainen. Yksinkertainen, hyvin tehty valkea puku. Olkapäillä vaalea, pitkäripsinen silkkihuivi.

METSÄNHEIMO: pulska, hyvin puettu mies.

SÖÖöTERLUNTI: laiha, hajamielinen, hyväntahtoinen mies. Puku siisti vaikka vähän kulunut.

ELLI ja ALLI: iloisia, terveitä tyttöjä kansallispuvuissa.

SALLI: noin 12-vuotias tyttönen, yllä lyhyt vaaleansininen tai vaaleanpunainen, somasti tehty kesäpuku. Palmikko riipuksissa ja sidottu punaisella silkkinauhalla. Päässä yksinkertainen olkihattu.

IHANELMA: hoikka, nenäkäs, kaupunkilaisesti puettu nuori tyttö.

ANTTI ja KALLE: reippaita, terveitä maalaispoikia.

Kaikki tytöt kansallispuvuissa.

I NÄYTÖS

Avoin paikka Anttoni Ylitalon kaivon ympärillä. Taka-alalla kulkee aita, jonka kahdenpuolen porraspuut. Vasemmalla (katsojista) vasta uudella arkulla varustettu vinttikaivo. Pyykkipenkki ja ämpäri. Nuoralla kahden puun välissä vaatteita kuivamassa. Kahdenpuolen näyttämöä metsikköä. Taustalla peltoa ja metsää. ANTTONI on juuri lopettamaisillaan työtään — hän on lujalla rautaristikolla varustanut kaivonsuun. Vasemmalta, näyttämön takaa alkaa reippaassa kuorossa kuulua:

»Kun meidän kaivosta vesi loppuu, niin kallion alla on lähde vaan. Fralialilaa ja laulan vaan ja kallion alla on lähde vaan.»

ANTTONI naureskellen

Sopii loppua, sopii loppua. Mutta sepän kaivosta ei enää lähdekään vettä. Se on loppu nyt, sanoi kukko, kun kaula katkes.

Alkaa jälleen kuulua laulua:

»Tyttöjen silmistä vedet nokkuu rakkauden tähden vaan. Fralialilaa ja laulan vaan ja rakkauden tähden vaan.»

ANTTONI loppupuolella laulua häijysti naurahdellen

»Rakkauden tähden vaan.»

(Ruuvaa kiinni ristikkoa, selin aitaan. Aidan taakse tulee oikealta Metsänheimo kädessään pieni matkalaukku.)

METSÄNHEIMO

Päivää.

ANTTONI kääntymättä

Päivää, päivää.

METSÄNHEIMO

Kai tästä pääsee sinne kansanopistolle… tarkoitan sinne minne sitä ruvetaan rakentamaan?

ANTTONI hetken vaiettuaan äreästi

Ei minun pihani läpi.

METSÄNHEIMO

Vai ei. No, voinhan minä kiertää täältä aidan takaakin, kun vain tiedän suunnan.

ANTTONI

Kiertäkää, kiertäkää. Kai se sielläpäin on, mistä laulu kuuluu.

METSÄNHEIMO nojaten aitaan, katsoo kelloa.

Mihinkähän aikaan ne juhlat alkavat?

ANTTONI

En minä tiedä.

METSÄNHEIMO

Vai ette. No, ehkette tiedä että juhlia onkaan?

ANTTONI

En.

METSÄNHEIMO

No minä voisin sitten kertoa teille, että tänä päivänä lasketaan teidän tulevan kansanopistonne peruskivi.

ANTTONI

Ja mitä se minuun kuuluu?

METSÄNHEIMO naurahtaen

Ehkei kuulu, ehkei kuulu. Minä olen ollut täältä niin kauan poissa, etten enää tunne oloja enkä ihmisiä. (Äänettömyys.) Saisikos tähän nurmikolle oikaista vähän lepäämään?

ANTTONI

Menkää kansanopistojenne nurmikoille…

METSÄNHEIMO

Ei tullut junassa nukuttua koko yönä.

ANTTONI

No, oikaiskaa mihin tahdotte, kunhan pysytte aidan takana.

METSÄNHEIMO itsekseen naurahdellen

Hauska mies! Totisesti hauska mies!

(Ottaa takin yltään, loittonee lepäämään katsojain näkyvistä. Anttoni on saanut työnsä valmiiksi, istuutuu kaivonkannelle ja panee tupakan. Huutaa äreästi oikealle, missä hänen asumuksensa on.)

ANTTONI

Eulaalia… Eulaalia!

EULAALIA oikealta, näyttämön takaa

Noo, miikää nyt on?

ANTTONI

Kuivia lastuja.

EULAALIA

Miitäää?

ANTTONI

Kuivia lastuja pannun alle.

EULAALIA

Niinkuin nyt olisi kuivista puista puute! Kun kaikki kylän kaivotkin ovat kuivillaan ja järvet kutistuvat puolta kilomeetteriä pienemmiksi. (Tulee näyttämölle. Kun näkee Anttonin työtönnä, suuttuu mutta hillitsee itsensä. Hetkisen äänettömyys.) Pitääkö minun ruveta kyntämään? Ei nyt hullumpaa! Ei meillä paljon viljelystä ole, mutta siitäkin on vaiva ja vastus siitä pienestä potaattimaasta. Ei sitä uskoisi, että sinä olet talon poika. Miksikä kaupunkilaiseksi luulisi. Hevonen otetaan, että potaattimaa kerrankin saataisiin kuntoon, ja siellä se nyt joutilaana syö mäikkää pientareet puhtaiksi ja itse Anttoni, se kuuluisa seppä, istuu kaivonkannella ja kuuntelee ylenannettua renkutusta.

(Hänen puhuessaan on äskeinen »Kun meidän kaivosta vesi loppuu…» taasen alkanut kuulua. Laulua jatkuu.)

EULAALIA

Taidat jo mielistyä koko kansanopistopuuhaan. Ehkä sinäkin pian lahjoitat kymmenen tuhatta markkaa kansanopistolle!

(Nauraa, kokoaa lastuja esiliinaansa.)

ANTTONI vilkastuen

Kuka semmoisia on lahjoittanut?

EULAALIA tiukasti katsellen häneen

Niin, kellähän näillä mailla niitä kymmeniä tuhansia niin on?

Anttoni kuuntelee häntä jännittyneenä. Kuuluu liioitellun selvästi ja toistettuina sanat: rakkauden tähden vaan.

EULAALIA kiivastuen

Rakkauden tähden vaan! Hävetkööt. Mitä niillä on tekemistä ihmisten asioiden kanssa. (Avuttomana.) Ja tuota pitää tästä puoleen alituisesti kuunnella. Eikö nyt pitäjässä muita paikkoja ollut kuin tämä meidän mäki! (Suuttuen.) Kyllä minä arvaan, kenen puuhaa se on. Sinusta tehdään nyt lopultakin pappi…

ANTTONI

Älä sinä siinä.

EULAALIA

Mutta tämä on estettävä. Mene sinä sinne ja sano että ei.

ANTTONI

En suinkaan minä voi estää ihmisiä omalla maallaan tekemästä mitä tahtovat.

EULAALIA

Alitalon maalla — voit kyllä. Se tulee se… emäntä elikkä Hanna elikkä…

ANTTONI

Suu kiinni!

EULAALIA

Suu kiinni — vai niin! Vai se on se Alitalon Hanna aina vain niin pyhä, ettei saa nimeäkään mainita.

ANTTONI lyö nyrkin kaivonkanteen ja nousee.

Suu kiinni! (Äänettömyys. Varustautuu lähtemään.) Mennään sitten perunamaalle.

EULAALIA

Jokos tuli kiire perunamaalle!

(Metsänheimo on sisarusten huomaamatta noussut. Ottaa takkinsa.
Eulaalia kerää kuivat vaatteet nuoralta.)

METSÄNHEIMO itsekseen hymähdellen

Rauhallinen makuupaikka. (Seisoo aitaan nojaten ja tekee johtopäätöksiä.) Ylitalon Eulaalia… Antton… Hanna… ja mikä se nyt olikaan se…? Hyvästi vain! (Lähtee vasemmalle.)

EULAALIA

Mennään vain, vaikka olisikin kuultu yhtä toista.

ANTTONI

Ja mitäs sinä olisit kuullut?

EULAALIA

Olenko minä ehkä… lammas tai… kyyhkynen, etten ymmärtäisi ihmisten puhetta.

ANTTONI

Et ole edes kaukaa sukuakaan kyyhkyselle. Puhu nopeasti mitä olet kuullut!

EULAALIA

Enkä puhu.

ANTTONI

Saan minä ne kumminkin tietää.

Kuuluu taasen: rakkauden tähden vaan.

EULAALIA

Mene hyvä Anttoni estämään se peruskiven laskeminen. Muuten ei tässä tule päivän lepoa.

ANTTONI

Puhu sitten mitä tiedät.

EULAALIA

No sitä vain, että se Alitalon emäntä elikkä Hanna elikkä…

ANTTONI keskeyttäen

Mitä hänestä?

EULAALIA

Oletpas sinä kuin kiiliäinen. No se on ollut kipeänä se emäntä elikkä
Hanna elikkä…

ANTTONI keskeyttäen

Pahasti?

EULAALIA

Pahasti.

(Äänettömyys.)

ANTTONI

Lähde perunamaalle. Mitä siinä viivyttelet.

EULAALIA

Minä! Entä sinä?

ANTTONI

Se on minun asiani.

EULAALIA

No kaikkia tässä! Vai enkö minä ole kolmattakymmentä ajastaikaa pessyt sinun nokisia paitojasi… Ja näin sinä minut palkitset.

ANTTONI

Kyllä minä menen naimisiin, jos niiksi tulee…

EULAALIA pelästyen

Sen Alitalon emännän elikkä Hannan kanssa… (Vahingoniloisena.) Mutta älä luulekaan että se enää on niin pulska kuin kaksikymmentä vuotta sitten. Tämä viime tauti on sen ränstyttänyt. Ja kuolemataan pelkää kai, kun omaisuuttaankin jakelee. Ottotyttärelleen, sille Sallille elikkä…

ANTTONI keskeyttäen

Mene siitä perunamaalle…

EULAALIA

Perunamaalle ja perunamaalle…

ANTTONI

En suinkaan minä voi olla kahdessa paikassa yhtaikaa. Itse tahdoit peruskivijuhlilla…

EULAALIA

Oli se onneton paikka että jouduttiin niin likelle Alitalon maita. Muistatkos mitä minä sanoin, kun meille piti lohkaistaman palsta Ylitalosta, että… (Huomaa äkkiä rautaristikolla varustetun kaivonsuun, purskahtaa nauruun.) No, nyt kelpaa kansanopistolaisten noutaa vettä sepän kaivosta. Ei lähde, vaikka itse Alitalon emäntä… elikkä Hanna…

ANTTONI häijysti, keskeyttäen

Elikkä Sööterlunti…

EULAALIA vaikenee hetken hämillään ja kiukustuneena.

Sööterlunti, Sööterlunti. Sööterlunti saa kyllä tulla. Minä en olekaan niin hullu kuin sinä, joka et voi kuulla Alitalon Hannan nimeä mainittavan…

ANTTONI

Oletkos hiljaa!

EULAALIA

Mitäs minä sanoin! Et voi kuulla Alitalon Hannan…

ANTTONI vimmoissaan

Menetkös!

(Kuuluu tytönääniä vasemmalta, Eulaalia lähtee lastut kainalossa oikealle. Elli ja Ihanelma tulevat, edellisellä kädessä ämpäri, jälkimmäisellä vesikarahvi. Kun he näkevät Anttonin, säikähtävät he hiukan ja niiata nytkäyttävät.)

IHANELMA rohkaisten itsensä

Anteeksi. Me pyytäisimme vähän vettä.

ANTTONI

Tässä on kaivo.

IHANELMA kuiskaten Ellille

Katsos nyt. Ja kaikki kun pelottelivat, että hän on niin hirveä.

ELLI

Kyllä hän aina on ollut tavallisen hirveä…

(Nousevat kaivonkannelle. Hämmästyvät rautaristikkoja.
Käyvät tempomaan niitä. Anttoni naureskelee itsekseen.)

IHANELMA

Hyvä seppä…

ELLI kuiskaten

Mitä minä sanoin…

IHANELMA

… nämä eivät lähde irti.

ELLI

Jos olisitte hyvä ja…

IHANELMA

Älkää menkö pois, hyvä herra seppä…

Anttoni, joka on ollut lähtemäisillään, kääntyy tuimasti ympäri.

ANTTONI

»Herra seppä…» No, neiti kesävieras, mikä hätänä?

IHANELMA

Kuinka te voitte olla noin häijy?

ELLI

Meillä on tässä juhlat. Me laskemme kansanopiston peruskiveä…

ANTTONI

Vai niin, vai niin.

ELLI

Alitalon emäntä on kutsuttu kunniavieraaksi ja me tarvitsemme vettä kahviin.

ANTTONI

No, minkätähden siellä pitää olla… yhden paremmin kuin toisen?

IHANELMA

Ettekö te tiedä että neiti Alitalo on lahjoittanut kymmenen tuhatta…

ANTTONI vahingoniloisena

No kyllä sitten ansaitsee kahvit. Juottakaa, juottakaa! (Nauraa ilkeästi, ottaa työkalunsa ja lähtee oikealle.) Tytöt jäävät sanattomina katsomaan hänen jälkeensä.

IHANELMA polkee jalkaa maahan.

Kuinka hän on häijy!

ELLI

Mitä me nyt teemme?

(Nauravat.)

IHANELMA

Poikien täytyy hankkia vettä.

ELLI

Ja minä kun kerran leikillä ajattelin, että otan Ylitalon Anttonin, että tulen rikkaaksi.

IHANELMA

Olisi intresanttia kesyttää hänet…

ELLI kuiskaa

Kylässä on vain yksi, joka kykenee kesyttämään hänet…

IHANELMA uteliaana

Kuka?

ELLI

Äiti kertoi että…

(Metsänheimon ja Sööterluntin äänet vasemmalta. Tytöt nokenevat puiden taitse vasemmalle. Sööterluntilla on kädessä pitkä pajunoksa.)

SÖÖTERLUNTI

Kyllä se vaan paju tietää, missä vesisuoni käy. Katsokaas nyt, arkkitehtööri, kuinka sille tulee kiire maata kohti. Se on minun katsomani tämäkin kaivo eikä kaivo enää siitä parane. Minä olen katsonut… tämä on nyt… tämä on nyt sadas ja kahdeskymmenes kolmas tämä kansanopiston kaivo, jos minä saan sen katsoa.

METSÄNHEIMO

Ne on niitä vanhanajan keinoja ne pajut ja sensellaiset. Minä luulen, että teemme putkikaivon. Se on kaikin puolin parempi. Tällaisenakin kuivana kesänä…

SÖÖTERLUNTI

Arkkitehtööri saa uskoa, että jos minä sen kaivan, niin pysyy vesi…

METSÄNHEIMO

Saamme sitten sopia. Mutta minä suoraan sanoen en luule… että meille tulee kauppoja…

SÖÖTERLUNTI

Paraneekos nyt kaivo tästä?

METSÄNHEIMO katsoo häneen pitkään.

Kuulkaas… mikäs teidän nimenne taas olikaan?

SÖÖTERLUNTI

Sööterluntiksihan minua sanotaan.

METSÄNHEIMO

Niin oikein… Söderlund. Kuulkaas, vieläkö tämä Anttoni on naimaton?

SÖÖTERLUNTI

Naimaton, mitäs muuta. Sisar sillä huushollia hoitaa. (Kainostellen.)
Se Eulaalia.

(Äänettömyys.)

METSÄNHEIMO

Pidättekös te vielä siitä Eulaaliasta?

SÖÖTERLUNTI

No voi tuota arkkitehtööriä… kuinka se on leikkisä… Vallan katselee ihmisen läpi…

METSÄNHEIMO

No, pitääkös se Eulaalia vielä teistä?

SÖÖTERLUNTI

Mitäs se minusta, köyhästä. Ei toki… Enkä minä koskaan ole uskaltanut sitä ajatella… Ettehän tekään, arkkitehtööri… yrittäisi kuninkaan tytärtä, vaikka hän olisikin mieleisenne.

METSÄNHEIMO

Yrittäisin tietenkin. Ja ottaisin hänet kanssa. Enkä minä miettisikään kahtakymmentä vuotta.

SÖÖTERLUNTI

Mistäs se arkkitehtööri kaikki asiat tietää?

METSÄNHEIMO

Tiedänpähän vain. Ne viettävät hauskoja päiviä tuolla yhdessä, Ylitalon
Anttoni ja Eulaalia.

SÖÖTERLUNTI

Eivätpä ne taida niin hauskojakaan… Ja kyllähän minulla jo on mökki ja hevonen… ja lehmäkin ruokolla.

(Äänettömyys.)

METSÄNHEIMO

Menkää hakemaan Eulaalia tänne, niin tutkitaan vähän sen sydäntä.

SÖÖTERLUNTI

Se voi suuttua.

METSÄNHEIMO

Lepytetään.

SÖÖTERLUNTI

Mutta ei se Anttonikaan tästä hyvää pidä.

METSÄNHEIMO

Eikös se Alitalon Hannakin vielä ole naimaton?

SÖÖTERLUNTI

Arkkitehtööri kaivelee kaikki ne vanhat asiat.

METSÄNHEIMO

Tulivat mieleen, kun kuuntelin Anttonin ja Eulaalian keskusteluja.

SÖÖTERLUNTI katselee pitkään.

Mutta ettehän te vain ole se Kuuperin Kustaa, joka ennen palveli
Ylitalossa?

METSÄNHEIMO

Sama, sama mies. Kuuperin Kustaa, nyttemmin Kustaa Metsänheimo.

SÖÖTERLUNTI

Voi nyt kuitenkin…! Mutta hyvinpä teidän on käynyt.

METSÄNHEIMO

Mitäs niist' maallisist'. Mutta miksei Sööterlunti ottanut Eulaaliaa, vaan antaa tytön aivan loppuun kuihtua?

SÖÖTERLUNTI

Ei ole tullut puhuttua. Ja mitäs minä, köyhä…

METSÄNHEIMO

Nyt täytyy pitää kiirettä. Ja kiire on jo Anttonilla ja Hannallakin.

SÖÖTERLUNTI

Ei, ei… ne on jo niin vanhoja asioita…

(Sööterlunti jää mietteisiinsä, paju kädessä. Kalle ja
Antti tulevat nopeasti, ämpäri kädessä, vasemmalta.)

KALLE

Kun sanoivat, että kaivo on taottu lukkoon!

ANTTI

Onpa se ihme ja kumma, jollei vettä saa!

(Nousevat kaivonkannelle. Tempovat ristikkoa.)

KALLE

Onko tämä nyt järkimiehen työtä?

ANTTI

Mikä meidän hyvän seppämme pään on sekoittanut?

METSÄNHEIMO

Antakaas kun minä katson. (Nauraa.) Nämähän ovat kuin kellotapulin kannattimia. Odottakaas… Eikös nuo ruuvit nousisi kirveenterällä…

ANTTI

Minulla on hyvä puukko.

KALLE

Ei ne puukolla…

METSÄNHEIMO kopeloi taskujaan.

Kun ei nyt pidä olla matkassa työkaluja. No, Söderlund… mars matkaan.
Ja tuokaa samalla hyvä kirves.

SÖÖTERLUNTI

Mutta…

METSÄNHEIMO hyppää alas kaivonkannelta, menee Sööterluntin luo.

Mitä mutta? Näettehän, ettei kunniavieraalle saada kahvia… (Kuiskaa.)
Ja Eulaalia…!

SÖÖTERLUNTI

Kylläpä se arkkitehtööri on leikkisä…

METSÄNHEIMO työntää hänet menemään

Ja Anttoni tulkoon samalla! Mars matkaan!

(Sööterlunti menee oikealle.)

ANTTI

Ei muuta kuin lyödään koko arkku läjään…

KALLE

Älä toki. Suututamme sepän.

(Anttoni tulee tuimana aidan yli.)

ANTTONI

Mi-mi-mitä tämä merkitsee? Mitä te minun kaivostani?

METSÄNHEIMO

Vettä. Kaikki kylän kaivot ovat kuivillaan.

ANTTONI

Onko se minun syyni? Minä en tahdo olla missään tekemisissä sen… sen kansanopiston kanssa, jota tähän hommataan. Minun puolestani saavat hommamiehet mielellään kuolla janoon.

(Antti ja Kalle kiiruhtavat pois.)

METSÄNHEIMO hetken äänettömyyden jälkeen painostaen joka sanaa

Te olette vielä ensimmäinen oppilas siinä opistossa.

ANTTONI hämmästyneenä vieraan röyhkeydestä

Se on valhe!

METSÄNHEIMO

Koko opisto rakennetaan tähän teidän tähtenne.

ANTTONI

Mitäs te… kukas te… Menkää opistoonne ja antakaa minun olla rauhassa. Minä en tarvitse sohvatyynyjä enkä kirjoituspöytämattoja… ja mitä ne kansanopistolaiset muusta tietävät.

(Lyhyt äänettömyys.)

METSÄNHEIMO

Kuules, Anttoni, sinä olit niin hyväpäinen, että sinusta olisi tullut vaikka piispa.

ANTTONI

Koska me on sinä-kannut juotu?

METSÄNHEIMO

Rippikoulussa, etkös nyt muista…?

(Anttoni katsoo Metsänheimoon pitkään, tuntee hänet, mutta ei sano mitään, kääntyy vain äreästi poispäin. Elli ja Ihanelma tulevat hengästyneinä vasemmalta.)

ELLI

Eikö sitä vettä nyt voisi saada?

IHANELMA

Pitää saada. (Kiukkuisesti.) Te olette… te olette sydämetön mies.

ANTTONI

Kas… kas… kas…

ELLI

Isä käski sanoa, että jos… tämän kerran. Kaivoa ruvetaan jo huomenna kaivamaan opiston alueelle ja meidän kaivoa syvennetään… Alitalon emäntä on jo tullut…

ANTTONI

Ei lähde yhtä tippaa. Menkää tiehenne.

IHANELMA

Tämä on hävytöntä.

(Alli tulee juosten vasemmalta.)

ALLI

Joko tulee vettä? Kun kirkonkylästä juuri telefonoitiin, että sieltä tullaan oikein joukolla. Pappilan nuoret ja tohtorin väet kesävieraineen.

(Tytöt käyvät iloisen levottomiksi. Supattavat.)

ELLI

Kirkonkyläläiset kun aina ovat niin olevinaan. Nyt ne oikein saavat nauraa metsäkyläläisiä.

ALLI

Tohtorinnaa minä niin pelkään.

IHANELMA

Hyvä, rakas seppä, tämän kerran…

ANTTONI peloitellen, julmalla äänellä

No, te harakat, minä menen pajaan ja taon häkin, oikein aika häkin ja pistän teidät kaikki sinne…

(Tytöt peräytyvät pelästyneinä, mutta tulevat taas lähemmäksi.)

ELLI

Huomenna, huomenna, kun vain tänään annatte vettä!

METSÄNHEIMO

Minä tiedän yhden, joka saa vettä Ylitalon Anttonin kaivosta.

TYTÖT

Kuka, kuka se on?

ANTTONI

Ja kuka se olisi?

(Äänettömyys.)

METSÄNHEIMO

Sanonko?

TYTÖT

Sanokaa, sanokaa…

METSÄNHEIMO Anttonille

Sanonko?

ANTTONI epävarmana

Sanokaa vain mitä tahdotte. (Suuttuneena.) Mutta on se ihme ja kumma, ettei ihminen saa rauhaa. Kruununmiehiäkö tässä pitää olla, ennenkuin pihamaa tyhjenee?

IHANELMA

Me menemme. Mutta me tulemme takaisin ja — kostamme.

ELLI ja ALLI

Niin, me kostamme… (Menevät.)

ANTTONI nauraa

Sytytätte kai pajani tuleen vai mitä?… (Metsänheimolle.) Menkää tekin yhtä matkaa siitä suutanne soittamasta.

METSÄNHEIMO

Ei, Anttoni. Minä olen tullut panemaan kuntoon sinun sydämesi asioita.

ANTTONI

Kukas sen on sanonut, että ne ovat epäkunnossa…?

METSÄNHEIMO

Onkos se nyt viisaiden ihmisten puuhaa, että kiusaatte itseänne kaksikymmentä ajastaikaa. Olitte melkein sulhanen ja morsian jo silloin, kun minä renkipoikana palvelin Ylitalossa. Ja nyt kidutte kukin haarallanne. Varmaan te Eulaalian kanssa kerran revitte silmät toistenne päästä, jollei tästä tule loppua. Minä toimitan Hannan tänne kaivolle, mutta puhukin sitten kaikki.

ANTTONI joka pitkin matkaa on keskeyttänyt sanalla »mutta», tai raappinut korvallistaan.

Ei, ei, ei… en minä… minä menen pois…

METSÄNHEIMO

No, Eulaalian kanssako aiot ikäsi elää?

ANTTONI

En… en.

METSÄNHEIMO

Hän menee sitäpaitsi naimisiin Sööterluntin kanssa.

ANTTONI

Menköön. Mutta en minä. En ole nähnyt… häntä… kahteenkymmeneen vuoteen… Älä tuo häntä tänne.

METSÄNHEIMO

Tuon kuin tuonkin. Mutta sinulla pitää olla toiset vaatteet. Mene nopeasti muuttamaan. Ja katso sitten, että puhut kaikki.

ANTTONI

Puhu sinä.

METSÄNHEIMO

Etkö sinä nyt, iso mies, itse osaa puhua! No, minä autan. Kun vain ensin puet yllesi kosimapuvun.

ANTTONI

No, sinä autat. (Menee oikealle.)

METSÄNHEIMO naureskellen itsekseen, istuutuu kaivonkannelle ja laulaa:

Rakkauden tähden vaan. Fralialilaa ja fralialilaa ja rakkauden tähden vaan.

(Elli, Ihanelma ja Alli tulevat.)

ELLI

Kahvi on valmista!

ALLI

Vettä saatiin lopultakin.

METSÄNHEIMO

No, mistä?

ELLI

Pojat olivat hakeneet oikein hevosella.

IHANELMA

Me olemme tulleet tänne kostamaan. Me aiomme laulaa tässä kaivonkannella koko yön. (Istuutuu kaivonkannelle.)

ELLI ja ALLI

Koko yön. Ettei seppä saa nukkua.

METSÄNHEIMO

Suurenmoinen kosto. Saanko minäkin olla mukana?

ALLI

Mutta eikö teitä tarvita juhlilla? Neiti Alitalo jo kysyi teitä.

METSÄNHEIMO merkitsevästi

Minulla on nyt tärkeämpiä tehtäviä.

(Istuvat kaivonkannelle ja laulavat. Äkkiä
Metsänheimo hypähtää pystyyn ja keskeyttää.)

METSÄNHEIMO

Tässä voi tapahtua jotakin hauskaa.

IHANELMA

Jos…?

ELLI ja ALLI

Jos…?

METSÄNHEIMO salaperäisesti

Jos neiti Alitalo saadaan tänne.

IHANELMA

Neiti Alitalo… se lahjoittaja? Hän on niin vakavan ja surullisen näköinen…

METSÄNHEIMO

Juuri siksi on hauskaa, jos hänet saadaan nauramaan.

(Tytöt nauravat.)

IHANELMA hypähtäen päättäväisesti pystyyn.

Hänen pitää tulla ja hänen pitää nauraa.

ELLI

Pitäjän jäykin tyttö — ei hän niinkään tule eikä hän niinkään naura.

IHANELMA

Jos minä tahdon!

METSÄNHEIMO

Sanokaa… sanokaa, että täällä on mainio kaivo, jota minä rakennusmestarina tahtoisin näyttää. (Tytöt ovat lähtemäisillään.) Älkää kaikki menkö! Kuka jää minun kanssani… kostamaan sepälle!

(Elli palaa nauraen.)

ELLI

No, vaikka minä!

METSÄNHEIMO

Mainiota! (Asettuu kaivonkannelle. Hetken perästä tulee siihen Ellikin, istuutuu selin häneen.) Millä laululla me nyt kostaisimme?

ELLI

En minä vain tiedä.

(Äänettömyys.)

METSÄNHEIMO alkaa tutun laulun, Elli yhtyy siihen pian

Meinasin, meinasin, meinasin olla, meinasin olla yksin.
Katselin taivaan tähtiä ja nekin oli kaksin.

Meinasin, meinasin, meinasin olla, meinasin olla yksin.
Katselin aidan seipäitä ja nekin oli kaksin.

(Äänettömyys.)

METSÄNHEIMO

Kauanko teistä miehen pitää miettiä, ennenkuin uskaltaa kosia?

(Lyhyt äänettömyys.)

ELLI

Niin kauan… että on sydämestään varma…

METSÄNHEIMO

No, kauankohan se ottaa?

ELLI

Kaksikymmentä vuotta… Ainakin täällä meidän paikkakunnalla.

METSÄNHEIMO yrittäen lähetä Elliä.

Tai kaksikymmentä minuuttia.

ELLI

Se on liian vähän.

METSÄNHEIMO

St! Piiloon!

(Juoksevat piiloon. Eulaalia ja Sööterlunti tulevat.)

SÖÖTERLUNTI

Tänne se käski tulla, arkkitehtööri.

EULAALIA

Olenko minä mikä sen käskettävä.

(Vaikenevat saamattomina, toinen toisessa, toinen toisessa päässä näyttämöä.)

SÖÖTERLUNTI lauhasti ja tunteellisesti, pajunoksa kädessä

Tällaisia vesisuonia ei ole missään.

EULAALIA

Sööterlunti saisi naida sen pajun. (Nauraa hihittää esiliinaansa.)

(Äänettömyys.)

SÖÖTERLUNTI

Jaa tämän pajun?

EULAALIA

Niin, siinä olisi Sööterluntille ihan kylläksi muijaa.

SÖÖTERLUNTI

Tekee pilkkaa. (Äänettömyyden jälkeen, rakastuneena.) Muistaako Eulaalia mitä minä sanoin, kun kaivoin tätä kaivoa… Kaksikymmentä vuotta sitten…?

EULAALIA heltymystään salaten

Mitäs joutavista muistelisi!

SÖÖTERLUNTI

Että minä tulen… kun minulla on… mökki ja hevonen ja lehmä…

EULAALIA itkun ja naurun välillä

Nai nyt vaan sen pajun…

METSÄNHEIMO astuu vakavana esiin.

Iltaa… Anteeksi — olisin vain puhunut Sööterluntille niistä urakoista. Että tottahan te sitten kaivatte sen opiston kaivon — ja yhtä hyvän kuin tämä tässä…

SÖÖTERLUNTI hämmästyneenä

Kyllä vallan, jos arkkitehtööri…

METSÄNHEIMO

Ja ehkä otatte tukinajotyötäkin, kun teillä on hevonen. Ja hyvä kuuluu olevankin.

SÖÖTERLUNTI hyvillään

Se on vielä niin nuori, mutta kyllä siitä hyvä pitäisi tulla.

EULAALIA tiuskaten

Mitä tuollainen mies tukinajossa ja mitä se hevosella…?

ELLI juoksee esiin.

Niin kyllä, älkää rakennusmestari ottako sitä miestä työhön. Näettehän sen kaivot… kaikki ne on kuivillaan.

SÖÖTERLUNTI avuttomana

Mutta…

EULAALIA käyden Ellin ranteeseen ja vetäen hänet etualalle.
Mustasukkaisena.

Mitäs se Sööterlunti teihin kuuluu?

SÖÖTERLUNTI hätääntyneenä

Kyllä virpi tietää vesisuonet, mutta näillä mailla ei ole vesisuonia…

ELLI

Virpi ei tiedä mitään. Nykyaikana katsotaan kaivoja aivan toisella tavalla…

EULAALIA

Nykyaikana katsotaan… Mitä te tästä Sööterluntista tahdotte?

ELLI veitikkamaisuuttaan peitellen lähestyy Sööterluntia ja yrittää ottaa häntä käsipuolesta. Sööterlunti pakenee.

Minä… minä… olen ajatellut… jos hän ottaisi minut… sinne mökkiinsä…

EULAALIA

Vai niin, vai on sillä Sööterluntilla morsian… ja kehtaat…

SÖÖTERLUNTI rukoillen

Eulaalia… ei saa suuttua… Se puhuu leikkiä tai mitä puhunee… Eulaaliaa minä olen katsellut viisikolmatta vuotta… Vaikkei ole tullut puhutuksi. Tahtooko Eulaalia…?

EULAALIA raivoissaan

Ota sinä vain tuo harakka… (Menee oikealle.)

SÖÖTERLUNTI

Eulaalia…

(Menee, kädet ojennettuina, Eulaalian perässä.
Elli ja Metsänheimo nauravat.)

METSÄNHEIMO

Sinä olet viisas tyttö, Elli.

ELLI

Ja sinä… aika hauska poika.

METSÄNHEIMO

Kuule Elli…

(Salli tulee vasemmalta. Niiaa hyvin opetetusti ja pikkuvanhasti.)

SALLI

Onkohan rakennusmestari Metsänheimo täällä?

METSÄNHEIMO

On. Tässä.

SALLI

Täti käski sanoa… neiti Alitalo käski sanoa, ettei hän voi tulla.
Rakennusmestari tekee hyvin ja tulee.

METSÄNHEIMO

Vai niin, tyttöseni. Mutta katsos, kun neiti Alitalon pitäisi saada nähdä tämä kaivo, juuri tämä mainio kaivo.

SALLI

Jaa kaivo?

METSÄNHEIMO

Niin, kaivoa ei voi siirtää, vaikka minä mielelläni tulisinkin.

(Äänettömyys.)

SALLI

Mutta täti ei tahdo seurustella sepän kanssa.

METSÄNHEIMO

Miksei?

SALLI

Sitä en minä tiedä. (Hetken perästä.) Seppä on kai ollut tädille paha.

METSÄNHEIMO

Voi olla, voi olla. Seppä on hyvinkin voinut olla tädille paha…
Tai… täti sepälle.

SALLI

Täti ei ole paha kenellekään.

METSÄNHEIMO

Niissä asioissa ei koskaan voi tietää kuka on paha, kuka hyvä. Kyllä se todella olisi hyvä, kun neiti Alitalo voisi tulla… katsomaan tätä kaivoa.

SALLI

Minä sanon tädille. (Lähtee.)

METSÄNHEIMO

No nyt saadaan Hanna tänne, mutta missä se Anttoni viipyy? Nyt niiden täytyy saada toisensa…

ELLI

Te olette oikein tullut tänne panemaan… asioita kuntoon.

METSÄNHEIMO rakastuneesti

Kyllä minä otan palkkani.

(Elli painaa veitikkana päänsä alas ja juoksee, Anttonin nähdessään, vasemmalle. Anttoni tulee pyhäpuvussaan, hyvin juhlallisena.)

METSÄNHEIMO kääntää häntä joka kulmalle, käskevästi

Hyvä on. Odota nyt tässä.

ANTTONI

Mihin sinä menet?

METSÄNHEIMO

Hakemaan tyttöä tietysti. Et saa liikkua tästä.

ANTTONI

Älä jätä minua…

METSÄNHEIMO painaa hänet kaivonkannelle istumaan.

Muista ettet jänistä.

(Metsänheimo lähtee vasemmalle. Anttoni jää yksin, koettelee sykkivää sydäntään, harjailee käsillään vaatteitaan, yskii, voihkii.)

ANTTONI itsekseen

En minä sentään. Vanhoilla päivilläni… Mitä hullua…

(Nousee kiivaasti, yrittää paeta oikealle. Hanna tulee, pysähtyy hämillään. Anttoni jää seisomaan selin Hannaan. Heidän vuorosanansa lausutaan lyhyen äänettömyyden jälkeen.)

HANNA

Iltaa…

ANTTONI

Iltaa.

HANNA

Minua käskettiin tänne katsomaan kaivoa.

ANTTONI kuin unessa

En minä ole käskenyt…

HANNA taistellen mielenliikutustaan vastaan

Joku toinen sitten…

ANTTONI kuin kaiku

Joku toinen sitten…

(Äänettömyys.)

HANNA

Ei minulle sitten ollutkaan kenelläkään asiaa?

ANTTONI

Ei…

HANNA

Minä menen sitten. (Kääntyy lähtemään. Taistelee itkuaan vastaan.)

ANTTONI voimanponnistuksella, kääntyy Hannaan päin.

Mitä piti ruveta laittamaan tänne opistoa?

HANNA

Oliko se paha?

ANTTONI

Minä en kärsi sellaista!

HANNA

Sitä minä en voinut aavistaa.

ANTTONI

Se piti tehtämän tänne minun kiusakseni…?

HANNA kääntyy Anttonia kohti, valoisasti

Sinun iloksesi — miksen sitä tunnustaisi! Sinua minä ajattelin ja sinun suurta opinhaluasi ennen muinoin. Ja minä tahdoin, että opisto olisi seuranasi pitkinä talvina.

ANTTONI

En minä mitään seuraa kaipaa. Viekää vain kirkonkylään omaksi seuraksenne…

(Hanna purskahtaa itkuun ja kääntyy menemään. Suurella
voimanponnistuksella kokoaa Anttoni itsensä.)

ANTTONI

Hanna!… Hanna, Hanna!

Anttoni rientää Hannan jälkeen, tarttuu hänen käteensä ja tuo hänet näyttämölle. Hanna vaipuu hiljaa itkien kaivon kannelle. Anttoni kulkee hetkisen kuin unessa. Hannan astuessa näyttämölle on juhlapaikalta aivan hiljaa ja sanojen kuulumatta alkanut soida laulu: »Koko päivän odotin hukkaan.» Hannan ja Anttonin äänettömän kohtauksen aikana soi laulu täyteläisenä loppuun. Viime värssyn aikana asettuu Anttoni Hannan viereen ja ottaa hänen kätensä. Viime säkeiden soidessa tulevat Metsänheimo ja Elli kihlautuneina aidan taakse näyttämön taka-alalle, säteilevän onnellisina. Kun he huomaavat Anttonin ja Hannan, tekevät he iloisia merkkejä toisilleen. Laulun loputtua huutaa Metsänheimo juhlapaikalle päin:

METSÄNHEIMO

Hoi, hoi tänne! Hoi, hoi tänne!

ANTTONI Hannalle joka on hypähtänyt ylös:

Ei, ei enää koskaan. Nyt pidän kiinni sepän kourilla.

METSÄNHEIMO

Tulkaa katsomaan eikö sepän kaivosta jo heltiä vettä!

ANTTONI iloisena nousten ja käyden purkamaan äskeistä työtään.

Tulkaa, tulkaa.

(Hänen käsissään irtaantuvat ristikot helpolla, Hanna katselee hymyillen vieressä. Tyttöjä ja poikia kokoontuu vasemmalta.)

IHANELMA

Joko vihdoinkin?

ALLI

Mitä täällä on tapahtunut?

METSÄNHEIMO

Kihlajaisia, kihlajaisia!

SALLI juosten Hannan luo.

Täti, onko seppä tehnyt pahaa tädille? Miksi täti on itkenyt?

(Hanna sulkee hymyillen Sallin syliinsä.)

METSÄNHEIMO

Kihlajaisia, kihlajaisia ja häitä! No, kaikki kihlatut esiin, näyttämään itseänne! Anttoni ja Hanna kaivonkannelle. No, ei yhtään vastaansanomisia… Kaikkien täytyy saada nähdä miltä näyttävät ihmiset, jotka ovat kaksikymmentä vuotta uskollisesti rakastaneet toisiaan.

(Iloista hämmästystä kansanjoukossa. Huudahduksia.
Hanna ja Anttoni pakotetaan nousemaan kaivonkannelle.)

SALLI

Täti… ette saa… Paha seppä!

(Naurua.)

METSÄNHEIMO

Entä ne muut kihlatut! No esiin, esiin! Pian, pian — jo sitä nyt on vitkasteltukin.

TYTTÖJÄ ja POIKIA

Kutka… kutka… onko muitakin kihlattuja?

(Sööterlunti, kukka rinnassa, ja Eulaalia vanhanaikaisessa mustassa puvussa astuvat esiin. Äänekästä iloisuutta ja huudahduksia joukossa. Asettuvat hämillään ja hyvillään Hannan ja Anttonin rinnalle.)

METSÄNHEIMO

Tällä paikkakunnalla rakastetaan uskollisesti! (Huudahduksia kansanjoukosta: »rakastetaan kyllä… Ei vanha rakkaus ruostu… Eläköön!» Metsänheimo ottaa Elliä kädestä, tuo hänet etualalle ja kumartaa hattua nostaen yleisölle.) Sanokaa nyt, hyvät ystävät ja kylänmiehet, eikö joskus ole hyötyäkin siitä, että kylän kaivot kuivuvat?

(Vilkkaita hyväksymishuutoja. Laulunjohtaja on antanut köörille äänen ja kaikki yhtyvät reippaasti laulamaan: »Kun meidän kaivosta vesi loppuu.» Laulun aikana laskee esirippu.)

*** END OF THE PROJECT GUTENBERG EBOOK KUN MEIDÄN KAIVOSTA VESI LOPPUI ***

Updated editions will replace the previous one—the old editions will be renamed.

Creating the works from print editions not protected by U.S. copyright law means that no one owns a United States copyright in these works, so the Foundation (and you!) can copy and distribute it in the United States without permission and without paying copyright royalties. Special rules, set forth in the General Terms of Use part of this license, apply to copying and distributing Project Gutenberg™ electronic works to protect the PROJECT GUTENBERG™ concept and trademark. Project Gutenberg is a registered trademark, and may not be used if you charge for an eBook, except by following the terms of the trademark license, including paying royalties for use of the Project Gutenberg trademark. If you do not charge anything for copies of this eBook, complying with the trademark license is very easy. You may use this eBook for nearly any purpose such as creation of derivative works, reports, performances and research. Project Gutenberg eBooks may be modified and printed and given away—you may do practically ANYTHING in the United States with eBooks not protected by U.S. copyright law. Redistribution is subject to the trademark license, especially commercial redistribution.

START: FULL LICENSE

THE FULL PROJECT GUTENBERG LICENSE

PLEASE READ THIS BEFORE YOU DISTRIBUTE OR USE THIS WORK

To protect the Project Gutenberg™ mission of promoting the free distribution of electronic works, by using or distributing this work (or any other work associated in any way with the phrase “Project Gutenberg”), you agree to comply with all the terms of the Full Project Gutenberg™ License available with this file or online at www.gutenberg.org/license.

Section 1. General Terms of Use and Redistributing Project Gutenberg™ electronic works

1.A. By reading or using any part of this Project Gutenberg™ electronic work, you indicate that you have read, understand, agree to and accept all the terms of this license and intellectual property (trademark/copyright) agreement. If you do not agree to abide by all the terms of this agreement, you must cease using and return or destroy all copies of Project Gutenberg™ electronic works in your possession. If you paid a fee for obtaining a copy of or access to a Project Gutenberg™ electronic work and you do not agree to be bound by the terms of this agreement, you may obtain a refund from the person or entity to whom you paid the fee as set forth in paragraph 1.E.8.

1.B. “Project Gutenberg” is a registered trademark. It may only be used on or associated in any way with an electronic work by people who agree to be bound by the terms of this agreement. There are a few things that you can do with most Project Gutenberg™ electronic works even without complying with the full terms of this agreement. See paragraph 1.C below. There are a lot of things you can do with Project Gutenberg™ electronic works if you follow the terms of this agreement and help preserve free future access to Project Gutenberg™ electronic works. See paragraph 1.E below.

1.C. The Project Gutenberg Literary Archive Foundation (“the Foundation” or PGLAF), owns a compilation copyright in the collection of Project Gutenberg™ electronic works. Nearly all the individual works in the collection are in the public domain in the United States. If an individual work is unprotected by copyright law in the United States and you are located in the United States, we do not claim a right to prevent you from copying, distributing, performing, displaying or creating derivative works based on the work as long as all references to Project Gutenberg are removed. Of course, we hope that you will support the Project Gutenberg™ mission of promoting free access to electronic works by freely sharing Project Gutenberg™ works in compliance with the terms of this agreement for keeping the Project Gutenberg™ name associated with the work. You can easily comply with the terms of this agreement by keeping this work in the same format with its attached full Project Gutenberg™ License when you share it without charge with others.

1.D. The copyright laws of the place where you are located also govern what you can do with this work. Copyright laws in most countries are in a constant state of change. If you are outside the United States, check the laws of your country in addition to the terms of this agreement before downloading, copying, displaying, performing, distributing or creating derivative works based on this work or any other Project Gutenberg™ work. The Foundation makes no representations concerning the copyright status of any work in any country other than the United States.

1.E. Unless you have removed all references to Project Gutenberg:

1.E.1. The following sentence, with active links to, or other immediate access to, the full Project Gutenberg™ License must appear prominently whenever any copy of a Project Gutenberg™ work (any work on which the phrase “Project Gutenberg” appears, or with which the phrase “Project Gutenberg” is associated) is accessed, displayed, performed, viewed, copied or distributed:

This eBook is for the use of anyone anywhere in the United States and most other parts of the world at no cost and with almost no restrictions whatsoever. You may copy it, give it away or re-use it under the terms of the Project Gutenberg License included with this eBook or online at www.gutenberg.org. If you are not located in the United States, you will have to check the laws of the country where you are located before using this eBook.

1.E.2. If an individual Project Gutenberg™ electronic work is derived from texts not protected by U.S. copyright law (does not contain a notice indicating that it is posted with permission of the copyright holder), the work can be copied and distributed to anyone in the United States without paying any fees or charges. If you are redistributing or providing access to a work with the phrase “Project Gutenberg” associated with or appearing on the work, you must comply either with the requirements of paragraphs 1.E.1 through 1.E.7 or obtain permission for the use of the work and the Project Gutenberg™ trademark as set forth in paragraphs 1.E.8 or 1.E.9.

1.E.3. If an individual Project Gutenberg™ electronic work is posted with the permission of the copyright holder, your use and distribution must comply with both paragraphs 1.E.1 through 1.E.7 and any additional terms imposed by the copyright holder. Additional terms will be linked to the Project Gutenberg™ License for all works posted with the permission of the copyright holder found at the beginning of this work.

1.E.4. Do not unlink or detach or remove the full Project Gutenberg™ License terms from this work, or any files containing a part of this work or any other work associated with Project Gutenberg™.

1.E.5. Do not copy, display, perform, distribute or redistribute this electronic work, or any part of this electronic work, without prominently displaying the sentence set forth in paragraph 1.E.1 with active links or immediate access to the full terms of the Project Gutenberg™ License.

1.E.6. You may convert to and distribute this work in any binary, compressed, marked up, nonproprietary or proprietary form, including any word processing or hypertext form. However, if you provide access to or distribute copies of a Project Gutenberg™ work in a format other than “Plain Vanilla ASCII” or other format used in the official version posted on the official Project Gutenberg™ website (www.gutenberg.org), you must, at no additional cost, fee or expense to the user, provide a copy, a means of exporting a copy, or a means of obtaining a copy upon request, of the work in its original “Plain Vanilla ASCII” or other form. Any alternate format must include the full Project Gutenberg™ License as specified in paragraph 1.E.1.

1.E.7. Do not charge a fee for access to, viewing, displaying, performing, copying or distributing any Project Gutenberg™ works unless you comply with paragraph 1.E.8 or 1.E.9.

1.E.8. You may charge a reasonable fee for copies of or providing access to or distributing Project Gutenberg™ electronic works provided that:

- • You pay a royalty fee of 20% of the gross profits you derive from the use of Project Gutenberg™ works calculated using the method you already use to calculate your applicable taxes. The fee is owed to the owner of the Project Gutenberg™ trademark, but he has agreed to donate royalties under this paragraph to the Project Gutenberg Literary Archive Foundation. Royalty payments must be paid within 60 days following each date on which you prepare (or are legally required to prepare) your periodic tax returns. Royalty payments should be clearly marked as such and sent to the Project Gutenberg Literary Archive Foundation at the address specified in Section 4, “Information about donations to the Project Gutenberg Literary Archive Foundation.”

- • You provide a full refund of any money paid by a user who notifies you in writing (or by e-mail) within 30 days of receipt that s/he does not agree to the terms of the full Project Gutenberg™ License. You must require such a user to return or destroy all copies of the works possessed in a physical medium and discontinue all use of and all access to other copies of Project Gutenberg™ works.

- • You provide, in accordance with paragraph 1.F.3, a full refund of any money paid for a work or a replacement copy, if a defect in the electronic work is discovered and reported to you within 90 days of receipt of the work.

- • You comply with all other terms of this agreement for free distribution of Project Gutenberg™ works.

1.E.9. If you wish to charge a fee or distribute a Project Gutenberg™ electronic work or group of works on different terms than are set forth in this agreement, you must obtain permission in writing from the Project Gutenberg Literary Archive Foundation, the manager of the Project Gutenberg™ trademark. Contact the Foundation as set forth in Section 3 below.

1.F.

1.F.1. Project Gutenberg volunteers and employees expend considerable effort to identify, do copyright research on, transcribe and proofread works not protected by U.S. copyright law in creating the Project Gutenberg™ collection. Despite these efforts, Project Gutenberg™ electronic works, and the medium on which they may be stored, may contain “Defects,” such as, but not limited to, incomplete, inaccurate or corrupt data, transcription errors, a copyright or other intellectual property infringement, a defective or damaged disk or other medium, a computer virus, or computer codes that damage or cannot be read by your equipment.

1.F.2. LIMITED WARRANTY, DISCLAIMER OF DAMAGES - Except for the “Right of Replacement or Refund” described in paragraph 1.F.3, the Project Gutenberg Literary Archive Foundation, the owner of the Project Gutenberg™ trademark, and any other party distributing a Project Gutenberg™ electronic work under this agreement, disclaim all liability to you for damages, costs and expenses, including legal fees. YOU AGREE THAT YOU HAVE NO REMEDIES FOR NEGLIGENCE, STRICT LIABILITY, BREACH OF WARRANTY OR BREACH OF CONTRACT EXCEPT THOSE PROVIDED IN PARAGRAPH 1.F.3. YOU AGREE THAT THE FOUNDATION, THE TRADEMARK OWNER, AND ANY DISTRIBUTOR UNDER THIS AGREEMENT WILL NOT BE LIABLE TO YOU FOR ACTUAL, DIRECT, INDIRECT, CONSEQUENTIAL, PUNITIVE OR INCIDENTAL DAMAGES EVEN IF YOU GIVE NOTICE OF THE POSSIBILITY OF SUCH DAMAGE.

1.F.3. LIMITED RIGHT OF REPLACEMENT OR REFUND - If you discover a defect in this electronic work within 90 days of receiving it, you can receive a refund of the money (if any) you paid for it by sending a written explanation to the person you received the work from. If you received the work on a physical medium, you must return the medium with your written explanation. The person or entity that provided you with the defective work may elect to provide a replacement copy in lieu of a refund. If you received the work electronically, the person or entity providing it to you may choose to give you a second opportunity to receive the work electronically in lieu of a refund. If the second copy is also defective, you may demand a refund in writing without further opportunities to fix the problem.

1.F.4. Except for the limited right of replacement or refund set forth in paragraph 1.F.3, this work is provided to you ‘AS-IS’, WITH NO OTHER WARRANTIES OF ANY KIND, EXPRESS OR IMPLIED, INCLUDING BUT NOT LIMITED TO WARRANTIES OF MERCHANTABILITY OR FITNESS FOR ANY PURPOSE.

1.F.5. Some states do not allow disclaimers of certain implied warranties or the exclusion or limitation of certain types of damages. If any disclaimer or limitation set forth in this agreement violates the law of the state applicable to this agreement, the agreement shall be interpreted to make the maximum disclaimer or limitation permitted by the applicable state law. The invalidity or unenforceability of any provision of this agreement shall not void the remaining provisions.

1.F.6. INDEMNITY - You agree to indemnify and hold the Foundation, the trademark owner, any agent or employee of the Foundation, anyone providing copies of Project Gutenberg™ electronic works in accordance with this agreement, and any volunteers associated with the production, promotion and distribution of Project Gutenberg™ electronic works, harmless from all liability, costs and expenses, including legal fees, that arise directly or indirectly from any of the following which you do or cause to occur: (a) distribution of this or any Project Gutenberg™ work, (b) alteration, modification, or additions or deletions to any Project Gutenberg™ work, and (c) any Defect you cause.

Section 2. Information about the Mission of Project Gutenberg™

Project Gutenberg™ is synonymous with the free distribution of electronic works in formats readable by the widest variety of computers including obsolete, old, middle-aged and new computers. It exists because of the efforts of hundreds of volunteers and donations from people in all walks of life.

Volunteers and financial support to provide volunteers with the assistance they need are critical to reaching Project Gutenberg™’s goals and ensuring that the Project Gutenberg™ collection will remain freely available for generations to come. In 2001, the Project Gutenberg Literary Archive Foundation was created to provide a secure and permanent future for Project Gutenberg™ and future generations. To learn more about the Project Gutenberg Literary Archive Foundation and how your efforts and donations can help, see Sections 3 and 4 and the Foundation information page at www.gutenberg.org.

Section 3. Information about the Project Gutenberg Literary Archive Foundation

The Project Gutenberg Literary Archive Foundation is a non-profit 501(c)(3) educational corporation organized under the laws of the state of Mississippi and granted tax exempt status by the Internal Revenue Service. The Foundation’s EIN or federal tax identification number is 64-6221541. Contributions to the Project Gutenberg Literary Archive Foundation are tax deductible to the full extent permitted by U.S. federal laws and your state’s laws.

The Foundation’s business office is located at 809 North 1500 West, Salt Lake City, UT 84116, (801) 596-1887. Email contact links and up to date contact information can be found at the Foundation’s website and official page at www.gutenberg.org/contact

Section 4. Information about Donations to the Project Gutenberg Literary Archive Foundation

Project Gutenberg™ depends upon and cannot survive without widespread public support and donations to carry out its mission of increasing the number of public domain and licensed works that can be freely distributed in machine-readable form accessible by the widest array of equipment including outdated equipment. Many small donations ($1 to $5,000) are particularly important to maintaining tax exempt status with the IRS.

The Foundation is committed to complying with the laws regulating charities and charitable donations in all 50 states of the United States. Compliance requirements are not uniform and it takes a considerable effort, much paperwork and many fees to meet and keep up with these requirements. We do not solicit donations in locations where we have not received written confirmation of compliance. To SEND DONATIONS or determine the status of compliance for any particular state visit www.gutenberg.org/donate.

While we cannot and do not solicit contributions from states where we have not met the solicitation requirements, we know of no prohibition against accepting unsolicited donations from donors in such states who approach us with offers to donate.

International donations are gratefully accepted, but we cannot make any statements concerning tax treatment of donations received from outside the United States. U.S. laws alone swamp our small staff.

Please check the Project Gutenberg web pages for current donation methods and addresses. Donations are accepted in a number of other ways including checks, online payments and credit card donations. To donate, please visit: www.gutenberg.org/donate.

Section 5. General Information About Project Gutenberg™ electronic works

Professor Michael S. Hart was the originator of the Project Gutenberg™ concept of a library of electronic works that could be freely shared with anyone. For forty years, he produced and distributed Project Gutenberg™ eBooks with only a loose network of volunteer support.

Project Gutenberg™ eBooks are often created from several printed editions, all of which are confirmed as not protected by copyright in the U.S. unless a copyright notice is included. Thus, we do not necessarily keep eBooks in compliance with any particular paper edition.

Most people start at our website which has the main PG search facility: www.gutenberg.org.

This website includes information about Project Gutenberg™, including how to make donations to the Project Gutenberg Literary Archive Foundation, how to help produce our new eBooks, and how to subscribe to our email newsletter to hear about new eBooks.

Table of Contents

- HENKILÖT:
- I NÄYTÖS
- THE FULL PROJECT GUTENBERG LICENSE